《夏日园中清暑（二首）》
元代·吴志淳

东湖万顷波渺茫，人家多在云水乡。
《竹枝》调短阿家女，《桃叶》歌长何处郎。
疏林归鸟度花影，近水流萤浮竹光。
东山坐待月已出，不觉凉露沾衣裳。

作者简介：元明间庐州府无为州人，字主一。元末历知靖安、都昌二县。奏除待制翰林，为权幸所阻。以避兵移家豫章，再迁浙江鄞县东湖。入明不仕。工草书篆隶，亦能诗。